Diari Oficial de la Generalitat Valenciana


Sumari del DOGV 3454, del 15-03-1999 (1999/1316)

RESOLUCIÓ de 22 de gener de 1999, del president de la Comissió Territorial d'Urbanisme d'Alacant, per la qual es fa públic l'acord de la CTU relatiu a la modificació de les Normes Subsidiàries. Variació de la delimitació del nucli històric, integrant en la zona d'Eixample l'illa delimitada pels carrers del Consell del País Valencià, del Trinquet i del Portal, del municipi d'Agost.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1316


Data del document
:   22-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Agost
    * pla d'urbanisme

RESOLUCIÓ de 22 de gener de 1999, del president de la Comissió Territorial d'Urbanisme d'Alacant, per la qual es fa públic l'acord de la CTU relatiu a la modificació de les Normes Subsidiàries. Variació de la delimitació del nucli històric, integrant en la zona d'Eixample l'illa delimitada pels carrers del Consell del País Valencià, del Trinquet i del Portal, del municipi d'Agost. [1999/X1316]
  
La Comissió Territorial d'Urbanisme, en la sessió del dia 21 de desembre de 1998, va adoptar el següent
  
Acord
  
«Vist l'expedient de referència i de conformitat amb els següents:
  
Antecedents de fet
  
Primer
  
L'Ajuntament, en la sessió plenària del dia 24 de setembre de 1998, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, d'1 de juliol de 1998 i en un dels diaris de major difusió provincial el 10 de juny de 1998, i no s'han presentat al·legacions.
  
Segon
  
La documentació està integrada per memòria informativa i justificativa i plans d'estat actual i modificat.
  
Tercer
  
Aquest expedient té per objecte la variació de la delimitació del nucli històric, de manera que una illa de cases triangular limitada per l'avinguda del Consell del País Valencià, el carrer del Trinquet i el carrer del Portal quede exclosa d'aquest i passe a regir-se per la clau Eixamples (EN).
  
Es justifica l'exclusió en què en l'illa, dels cinc solars que la componen, tres d'ells, amb llicència d'obres concedida amb anterioritat a l'aprovació definitiva de les Normes Subsidiàries, no respecten les condicions particulars de l'edificació i ús del sòl detallat en el capítol 2, títol IV de les vigents normes, en l'article 37 per a zona del nucli històric amb la qual cosa es desvirtua totalment la integració d'aquesta illa en el nucli històric.
  
Quart
  
Consta en l'expedient informe favorable emés per la Direcció General de Patrimoni de la Conselleria de Cultura, Educació i Ciència.
  
Consideracions tecnicojurídiques
  
Primera
  
La tramitació efectuada fins a la data per l'ajuntament es considera, en línies generals, correcta, conforme al que disposen els articles 38 i 55 de la LRAU.
  
Segona
  
La documentació aportada es considera completa, de conformitat amb el que disposen els articles 27 i concordants de la LRAU.
  
Tercera
  
Les determinacions contingudes en aquest expedient es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme:
  
Acorda
  
Primer
  
Aprovar definitivament la modificació puntual de les Normes Subsidiàries d'Agost, relativa a la variació de la delimitació del nucli històric.
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de Normes Urbanístiques.
  
Contra aquest acord, que no esgota la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell».
  
Alacant, 22 de gener de 1999.- El president de la Comissió Territorial d'Urbanisme: Fernando Modrego Caballero.